text: Lagt varð frá landi við frælsum ítrótti á Føroyaleikunum hósdagin í frálíkum líkindum á Tórsbreyt.Kappast varð í 200 m og 10.000 m renning, hæddarlopi og sleggju.200 mKappast var í tveimum bólkum hjá monnum, U16 og vaksin.Hjá U16 setti Óðin Jógvansson Glerfoss úr Bragdinum persónligt met við tíðini 26,81 sek. Arni Bartal Joensen úr Hvirluni varð nummar tvey við tíðini 36,26 sek.Hjá teimum vaksnu vann Eiri Jógvansson Glerfoss úr Bragdinum somuleiðis við persónligum meti á 23,28 sek. Dánjal Dahl Ljósheim úr Hvirluni setti ársbestu tíð við 23,45 sek., og Andreas Bjarnastein Antoft úr Bragdinum gjørdist nummar trý við 23,71 sek.Á 200 m hjá kvinnum vann Margit Weihe Frímundsdóttir, Bragdið við tíðini 27,20 sek., frammanfyri Teresu Fríðriksdóttir Bláhamar, Bragdið, 28,03 sek., og Báru Jógvansdóttir Glerfoss, Bragdið, 28,79 sek.10.000 m.Tvær kvinnur og tveir menn kappaðust á siðbundna langteininum.Hjá kvinnum vann Sarah Vallin, Bragdið, við tíðini 39.15,28 min, sum er persónligt met. Rigmor Napoleonsdóttir Arge, Hvirlan, gjørdist nummar tvey við 43.11,28 min.
text: #000001
text: Hjá monnum vann Peter Jensen, Bragdið, við tíðini 37.37,89 bert trý sekund frammanfyri Inga Johannesen, Roysnið, sum rann 37.40,33 min.HæddarlopAndreas Bjarnastein Antoft, Bragdið, vann kappingina í hæddarlopi hjá monnum við 1,70 m. Arni Bjartal Joensen, Bragdið, gjørdist nummar tvey við 1,05 m.Hjá kvinnunum vann Teresa Fríðriksdóttir Bláhamar, Bragdið, við 1,58 m, sum er ársbesta lop hjá henni. Hennie Maria R. Samuelsen úr Bragdinum gjørdist nummar tvey við persónligum meti á 1,40 m, og Bjalla Beintudóttir Dalsgarð, Hvirlan, gjørdist nummar trý við 1,00 m.Sleggjuvarp“Stóri gamli maðurin” innan føroysk kast, Heri Ziska úr Hvirluni, vann kappingina í hamarkasti hjá monnum við 30,85 m, frammanfyri Hallur Simonsen, Hvirlan, 29,17 m, sum er persónligt met, og Trónd Arge, Hvirlan, sum eisini setti persónligt met við 27,73 m.
text: #000002
text: Hjá kvinnunum vann Guðrið Káradóttir Petersen við 41,44 m, frammanfyri Elin Niclasen, 20,76 m, sum er persónligt met, og Ai Waagstein, 16,08 m. Tær umboða allar Hvirluna.Annar dagur av Føroyaleikum á Tórsbreyt byrjar við setan av leikunum kl. 17.00 í morgin. Síðani verður kappast í 100 m, 110 m forðarenning, 800 m, trýstøkki og kúlustoyti.
text: #000003